《回郑家桥小酌复以临清流而赋诗为韵得流字》
宋代·陈文蔚

愧我困尘冗，因君得清游。脱身桃李场，慰彼林壑幽。

水光晚更碧，山色翠欲流。诗情天万里，浩荡不可收。

作者简介：陈文蔚（约公元1210年前后在世）字才卿，上饶人。生卒年均不详，约宋宁宗嘉泰初前后在世。师事朱熹。尝举进士。庆元中，（1198）馆于朱熹家，课其诸孙。又讲读铅山。端平二年，（1235）都省言其所作尚书类编，有益治道，诏补迪功郎。学者称克斋先生。文蔚著有克斋集十七卷，《四库总目》传于世。